მიაძაკის პრეფექტურა
მიაძაკის პრეფექტურა (იაპ. 宮崎県) — პრეფექტურა იაპონიაში, რომელიც მდებარეობს კუნძულ კიუსიუზე. მიაძაკის პრეფექტურის მოსახლეობა შეადგენს 1 073 054 ადამიანს (2019 წლის 1 ივნისის მონაცემებით) და მას უჭირავს 7 735 კვადრატული კილომეტრი ფართობი. მიაზაკაის პრეფექტურას ესაზღვრება: ოიტის პრეფექტურა - ჩრდილოეთით, კუმამოტოს პრეფექტურა - ჩრდილო-დასავლეთით და კაგოსიმას პრეფექტურა - სამხრეთ-დასავლეთით. მიაძაკი არის მიაძაკის პრეფექტურის დედაქალაქი და უდიდესი ქალაქი. პრეფექტურის სხვა, დიდ ქალაქებს შორისაა: მიაკონოჯო, ნობეოკა და ჰიგაგა . მიაძაკის პრეფექტურა მდებარეობს კიუსიუს სამხრეთ-აღმოსავლეთ ნაწილში, იაპონიის წყნარი ოკეანის სანაპიროზე. პრეფექტურის სანაპირო ზოლი ვრცელდება ნობეოკადან, ბუნგოს არხის შესასვლელთან, კუშიმაში შიბუშის ყურამდე .